b'\n_START_ARTICLE_\nAdmiralitet\n_START_PARAGRAPH_\nAdmiralitet (Admiralty ili Board of Admiralty), naziv za ministarstvo ratne mornarice Velike Britanije.\n_START_SECTION_\nPovijesni razvoj\n_START_PARAGRAPH_\nNastaje 1546. kada je uz admirala Engleske (lord high admiral),  postavljeno savjetodavno tijelo (navy board) radi efikasnijeg upravljanja i zapovijedanja ratnom mornaricom. Ukazom (Admiralty Act) od 1832., vije\xc4\x87e je zamijenjeno s Admiralitetom. (Board of Admiralty), \xc4\x8dije su funkcije pro\xc5\xa1irene i na opskrbu te naoru\xc5\xbeanje. Na \xc4\x8delu je bio Prvi lord admiraliteta, redovno politi\xc4\x8dka li\xc4\x8dnost. Ispod njega su se, za posebna pitanja, nalazili nekoliko pomorskih lordova, naj\xc4\x8de\xc5\xa1\xc4\x87e pomorskih \xc4\x8dasnika, na \xc4\x8delu sa Prvim pomorskim lordom._NEWLINE_Sve do 1911. admiralitet je imao vi\xc5\xa1e savjetodavni karakter, a njegovi su se \xc4\x8dlanovi vi\xc5\xa1e bavili upravom i opskrbljivanjem nego operativnim pitanjima._NEWLINE_Kao Prvi lord admiraliteta, Winston Churchill je 1911. formirao Admiralski sto\xc5\xbeer (Naval Staff) u sklopu admiraliteta. Admiral John Jellicoe je kao Prvi pomorski lord 1917. reorganizirao osnove sistema rukovo\xc4\x91enja. admiralitet je postao sustav sa dva odvojena, ali zdru\xc5\xbeena tijela, jednim za planiranje i rukovo\xc4\x91enje, a drugim za odr\xc5\xbeavanje mornarice._NEWLINE_Po zakonskom propisu od 1947. stalne \xc4\x8dlanove (Lords Commissioners) admiraliteta s pravom kolektivnog odlu\xc4\x8divanja, sa\xc4\x8dinjavali su Prvi lord admiraliteta (First Lord of Admiralty), pet pomorskih lordova (Sea Lords) admiralskog \xc4\x8dina, civilni lord (Civil Lord) , parlamentarni i financijski tajnik i stalni tajnik. Odgovarao je za izgradnju, opremu i odr\xc5\xbeavanje i zapovijedanje flotom, pomorskim zrakoplovstvom, i mornari\xc4\x8dkim, pje\xc5\xa1a\xc5\xa1tvom. Osim flote i mornari\xc4\x8dkog pje\xc5\xa1a\xc5\xa1tva, pod admiralitetom. su bila sva brodogradili\xc5\xa1ta, vojni zavodi i \xc5\xa1kole, a imao je i vlastite obrazovne ustanove i laboratorije._NEWLINE_Reorganizacijom britanskih oru\xc5\xbeanih snaga admiralitet je 1964. ukinut kao ministarstvo ratne mornarice, a njegove funkcije preuzelo je jedinstveno Ministarstvo obrane (The Ministry of Defence). U Vije\xc4\x87u obrane (The Defence Council) ratnu mornaricu predstavlja na\xc4\x8delnik admiraliteta (operativni zapovjednik ratne mornarice). On rukovodi i najvi\xc5\xa1im organom mornarice, Svijet ratne mornarice (The Admiralty Board of the Defence Council)._NEWLINE_Organe sli\xc4\x8dne britanskom, admiralitetu imale su i druge pomorske dr\xc5\xbeave pod raznim, nazivima. Funkcije su im naj\xc4\x8de\xc5\xa1\xc4\x87e podijeljene izme\xc4\x91u ministarstva ratne mornarice i admiralskog sto\xc5\xbeera. U carskoj Rusiji u 18. i 19. stolje\xc4\x87u Admiralteystvo (\xd0\x90\xd0\xb4\xd0\xbc\xd0\xb8\xd1\x80\xd0\xb0\xd0\xbb\xd1\x82\xd0\xb5\xd0\xb9\xd1\x81\xd1\x82\xd0\xb2\xd0\xbe) je bila pomorska oblast koja je objedinjavala brodogradili\xc5\xa1ta, remontne zavode i skladi\xc5\xa1ta, od 1802. ministarstvo ratne mornarice. Pod pojmom admiraliteta ponekad se smatra i skup admirala.'